栗里華陽窩辭 移南村辭
作者：王質
朝代：宋

paragraphs: 多柴多桑兮繁陰，栗熟兮山前山後而多聞。
有人兮素心，林密林疎兮溪山自爲秋春。
不見兮相思，相思兮起下牀而攬衣。
南疇兮嘉穟，北牖兮新葵。
轉南村兮西廬，夫豈衆芳兮要之。
何所獨無芳草兮，惟吾宇其增菲。
紛有此內美兮，奚適而非良期。
勿知太元兮，又焉知義熙。